Diari Oficial de la Generalitat Valenciana


Sumari del DOGV 4600, del 02-10-2003 (2003/10320)

RESOLUCIÓ de 25 de juliol de 2003, de la Direcció General de Treball i Seguretat Laboral, per la qual es disposa el registre i la publicació de la revisió salarial per a l'any 2003 del Conveni Col·lectiu per a Empreses d'Atenció Especialitzada en l'Àmbit de la Família, Infància i Joventut, a la Comunitat Valenciana (Codi núm. 8000335).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4600

Data del DOGV
:   02-10-2003

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2003/10367


Data del document
:   25-07-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * servei social
    * equipament social
    * protecció de la infància
    * protecció maternal i infantil
    * conveni col·lectiu
    * jove
    * protecció de la família
    * empresa

RESOLUCIÓ de 25 de juliol de 2003, de la Direcció General de Treball i Seguretat Laboral, per la qual es disposa el registre i la publicació de la revisió salarial per a l'any 2003 del Conveni Col·lectiu per a Empreses d'Atenció Especialitzada en l'Àmbit de la Família, Infància i Joventut, a la Comunitat Valenciana (Codi núm. 8000335). [2003/X10333]
  
Vistes l'acta de la revisió salarial per a l'any 2003 del II Conveni Col·lectiu per a Empreses d'Atenció Especialitzada en l'Àmbit de la Família, Infància i Joventut, a la Comunitat Valenciana, subscrita en data 10 de juliol de 2003, per la representació dels treballadors, per les organitzacions sindicals FE CCOO-PV, STEPV'IV i FSIE, i en representació de les empreses, per APIME, presentada davant d'esta Direcció General de Treball i Seguretat Laboral el dia 15 de juliol de 2003, i d'acord amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 2, 3 i 6 del Reial Decret 1.040/1981, de 22 de maig, sobre Registre i Dipòsit de Convenis Col·lectius de Treball, esta Direcció General de Treball i Seguretat Laboral, d'acord amb les competències que té transferides pel Reial Decret 4.105/82, de 29 de desembre, acorda:
  
Primer
  
Ordenar que siga inscrita en el Registre de Convenis Col·lectius de Treball d'esta Direcció General, amb notificació a la Comissió Negociadora, i que siga dipositat el text original de l'acta.
  
Segon
  
Disposar que siga publicada en el Diari Oficial de la Generalitat Valenciana.
  
València, 25 de juliol de 2003.- El director general de Treball i Seguretat Laboral: Román Ceballos Sancho.
  
Acta de la signatura de la revisió salarial per a l'any 2003 del I Conveni Col·lectiu per a Empreses d'Atenció Especialitzada en l'Àmbit de la Família, la Infància i la Joventut a la Comunitat Valenciana
  
Assistents
  
APIME
  
Miguel Ángel Segura Palomares
  
Vicenta Llorens
  
Miguel Riquelme
  
CCOO
  
Luisa Staatsmann
  
Asunción Muñoz
  
STEPV-IV
  
Francesc Tortosa
  
FSIE
  
Juan Manuel Martínez Fernández
  
A Alacant, a les tretze hores i trenta minuts del dia 10 de juliol de 2003, reunides a la seu d'APIME, situada al c/ Calp s/n, les persones esmentades al marge en representació de la part patronal i de la part sindical,
  
ACORDEN
  
Primer
  
Fixar les taules salarials per a l'any 2003 per als treballadors i per a les treballadores que presten els seus serveis a empreses, centres o entitats l'activitat exclusiva o majoritària dels quals, té caràcter residencial o de centre de dia, i queden reflectides en l'annex I. I per als treballadors i les treballadores que presten els seus serveis a empreses, centres o entitats l'activitat exclusiva o majoritària dels quals, es realitza en l'execució de programes i serveis especialitzats, i queden reflectides en l'Annex II.
  
Les empreses, centres o entitats han de dirigir-se a la Comissió Paritària del Conveni, situada al C/ Calp, s/n, Alacant en el cas que s'establesca algun dubte sobre la seua activitat, exclusiva o majoritària, per aplicar les taules salarials corresponents per a l'any 2003.
  
Segon
  
Modificar l'art. 51, corresponent a Salaris, del I Conveni Col·lectiu per a Empreses d'Atenció Especialitzada en l'Àmbit de la Família, la Infància i la Joventut a la Comunitat Valenciana, amb el següent redactat: ?els salaris del personal comprés en l'àmbit d'aplicació d'aquest Conveni han d'estar constituïts per:
  
Salari base
  
Antiguitat
  
Complement per exercici de càrrecs unipersonals
  
Complements específics
  
Pagues extraordinàries
  
S'entén com a salari mensual la suma dels apartats a) Salaris base i d) Complements específics. A aquesta quantitat, se li ha de sumar l'apartat b) Antiguitat, quan en tinguera i l'apartat c) Complement per exercicis de càrrecs unipersonals, quan el treballadors o la treballadora ho exercesca, així com la resta dels complements salarials que es troben regulats en aquest conveni.
  
El pagament del salari s'ha d'efectuar per mesos vençuts, dins dels cinc primers dies del mes següent. Ha de ser abonat en metàl·lic, xec o taló bancari, transferència o altra modalitat, acordat prèviament amb els treballadors i les treballadores?.
  
Tercer
  
Modificar els articles següents que fan referència a aspectes econòmics del Conveni:
  
Art. 59. Complement de nocturnitat. Es fixa les següents quantitats: en substitucions, 30,80 e i en torns rotatius, 21,56 e.
  
Art. 60. Complement de festivitat. Es fixa les següents quantitats: en substitucions, 30,80 e i en torns rotatius, 21,56 e.
  
Art. 61. Complement personal. Es fixa la quantitat de 30,80 e .
  
Art. 62. Complement per guàrdia localitzada. Es fixa la quantitat de 24,64 e .
  
Art. 63. Complement per desplaçaments a altres països o comunitats. Es fixa la quantitat de 154 e.
  
Art. 67. Plus de transport. Es fixa les següents quantitats: en el complement mensual, 24,64 e i en el quilometratge, 0,19 e/km .
  
Art. 81. Roba de treball. Es fixa la quantitat de 73,92 e .
  
Quart
  
Clàusula de revisió salarial.
  
Per als treballadors i les treballadores d'empreses, centres o entitats amb caràcter residencial o centre de dia s'ha d'aplicar la clàusula de revisió salarial, segons els increments indicats en l'annex I i l'IPC real per a l'any 2003, amb caràcter retroactiu a partir de l'1 d'octubre de 2003.
  
Per a tots els treballadors i les treballadores afectats/ades pel I Conveni Col·lectiu s'ha d'aplicar la clàusula de revisió salarial entre el increment pactat per a l'any 2004 i l'IPC real, al menys des de l'1 de maig de 2004. Si la Conselleria de Benestar Social fera efectiu l'IPC real en els Concerts Plurianuals signats amb les entitats acreditades, s'aplicaria la clàusula de revisió salarial des de l'1 de gener de 2004 per a tots els treballadors i treballadores.
  
Cinqué
  
En la negociació col·lectiva per a l'any 2004 ambdues parts acorden que els salaris sobre els quals s'ha de negociar l'aplicació dels corresponents increments salarials han de ser unitaris per a tots els treballadors i les treballadores afectats/ades pel I Conveni Col·lectiu, i s'ha de prendre com a base negociadora la taula salarial corresponent a l'annex I per a l'any 2003.
  
Sisé
  
Els aspectes econòmics recollits en aquesta revisió salarial s'han de complir obligatòriament a partir del dia de la signatura i tenen efecte retroactiu amb data d'1 de gener de 2003.